Zmluva o dielo

uzavretá podľa § 536 a nasl. zákona č. 513/1991 Zb. (Obchodného zákonníka) v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov,

číslo zmluvy u objednávateľa:
číslo zmluvy u zhotoviteľa:

*(ďalej aj len „zmluva“)*

medzi zmluvnými stranami:

Objednávateľ:

|  |  |
| --- | --- |
| Názov verejného obstarávateľa | Služby obce Kláštor pod Znievom s.r.o. |
| Sídlo  | M. Čulena 181, 038 43 Kláštor pod Znievom |
| Štatutárny orgán | Mgr. Erika Cintulová, konateľ |
| IČO | 51457385 |
| DIČ / IČ DPH | 2120717610 / SK2120717610 |
| Zástupca na rokovanie vo veciach technických | Mgr. Erika Cintulová |
| Zástupca na rokovanie vo veciach právnych | Mgr. Erika Cintulová |

*(ďalej aj iba „objednávateľ“)*

a

Zhotoviteľ:

|  |  |
| --- | --- |
| Obchodné meno |  |
| Sídlo  |  |
| Štatutárny orgán |  |
| IČO |  |
| DIČ /IČ DPH |  |
| Zástupca na rokovanie vo veciach technických |  |
| Zástupca na rokovanie vo veciach právnych |  |
| Právna forma |  |

*(ďalej aj iba „zhotoviteľ“)*

**Preambula**

Táto zmluva sa uzatvára ako výsledok obstarávania s názvom „**Cykloprepojenie obcí Kláštor pod Znievom - Valča**“ v zmysle zákona č. 343/2015 Z. z. o verejnom obstarávaní v znení neskorších predpisov *(ďalej len „ZVO“)*. Objednávateľ na obstaranie predmetu tejto zmluvy použil postup verejného obstarávania – zadávanie podlimitných zákaziek podľa § 112- 114 ZVO. Zhotoviteľ je úspešným uchádzačom v tomto verejnom ostarávaní.

Článok I.

Predmet zmluvy

* 1. Predmetom zmluvy je záväzok zhotoviteľa vykonať pre objednávateľa zhotovenie diela „**Cykloprepojenie obcí Kláštor pod Znievom - Valča**“ v obsahu a rozsahu podľa projektovej dokumentácie a priloženého položkovitého rozpočtu, ktoré určujú charakteristiku diela *(ďalej aj len „dielo“).*
	2. Zhotoviteľ zabezpečí kompletnú dodávku a realizáciu stavebných prác podľa bodu 1.1 tejto zmluvy.
	3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
	4. Kompletné, riadne a včas zhotovené a prevádzkyschopné dielo sa zhotoviteľ za podmienok dojednaných v tejto zmluve zaväzuje odovzdať objednávateľovi a objednávateľ sa zaväzuje prevziať riadne zhotovené dielo a zaplatiť objednávateľovi cenu diela, za podmienok dojednaných v tejto zmluve. Zhotoviteľ sa zaväzuje vykonať dielo v súlade
	s platnými právnymi predpismi a zákonmi platnými na území Slovenskej republiky a predpismi Európskej únie bezprostredne záväznými na území Slovenskej republiky, v súlade so slovenskými normami a štandardmi.

Článok II.

Čas plnenia

* 1. Termíny plnenia predmetu zmluvy podľa článku I. tejto zmluvy sú nasledovné:
		1. Začiatok realizácie: v deň nasledujúci po dni odovzdania staveniska. Objednávateľ písomne vyzve zhotoviteľa na prevzatie staveniska minimálne 10 kalendárnych dní vopred.
		2. Ukončenie realizácie: dielo bude dokončené do **2 mesiacov** odo dňa odovzdania staveniska objednávateľom.
	2. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom termíne.
	3. Za dokončenie diela sa považuje vykonanie diela za podmienok uvedených v tejto zmluve, zhotoviteľom včas a riadne, odovzdanie všetkých dokumentov a dokladov k dielu prináležiacich a uvedených v tejto zmluve a protokolárne odovzdanie diela objednávateľovi bez vád a nedorobkov.
	4. Zhotoviteľ je povinný ihneď písomne oboznámiť objednávateľa o vzniku alebo zistení akejkoľvek prekážky, ktorá bráni alebo sťažuje zhotovenie diela. V prípade, ak nastane situácia podľa predchádzajúcej vety, je zhotoviteľ povinný predložiť objednávateľovi plán urýchlenia prác alebo plán na úpravu harmonogramu. Ustanovením tohto bodu nie je dotknutá zodpovednosť zhotoviteľa za omeškanie s dokončením diela. Všetky náklady, ktoré vzniknú zhotoviteľovi nedodržaním harmonogramu z dôvodov, ktoré nie sú na strane objednávateľa (napr. nadčasy, práca na zmeny, zvýšené nasadenie strojov a pod.) znáša zhotoviteľ v celom rozsahu.

Článok III.

Cena diela

* 1. Cena za zhotovenie diela v rozsahu tejto zmluvy je stanovená na základe verejného obstarávania a vyhlášky MF SR č. 87/1996 Z. z. ktorou sa vykonáva zákon č. 18/1996 Z.z o cenách v znení neskorších predpisov a je doložená zhotoviteľom oceneným výkazom výmer, ktorý tvorí prílohu č.1 k tejto zmluve.
	2. Cena za zhotovenie celého diela činí:

|  |  |  |  |  |
| --- | --- | --- | --- | --- |
|  | Cena(EUR, bez DPH) | Sadzba DPH(%) | Výška DPH(EUR) | Cena(EUR, vrátane DPH) |
| Stavebné práce v obsahu a rozsahu rozpočtu |  |  |  |  |

* 1. Zhotoviteľ prehlasuje, že je/nie je platcom dane z pridanej hodnoty.
	2. Cena za zhotovenie diela je konečná a je určená na základe oceneného výkazu výmer a špecifikácií, ktoré boli súčasťou súťažných podkladov v súlade s kvalitatívnymi a dodacími podmienkami určenými v tejto zmluve. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ako nájazd mechanizácie a AB krytu na stavbu. Nakladanie s odpadom nie je predmetom zákazky a vzniknutý odpad ostáva objednávateľovi.
	3. V cene za zhotovenie diela je zahrnuté i zhotoviteľovo poistenie realizácie stavby.
	4. Cena je viazaná na rozsah prác podľa rozpočtu, ktorý tvorí neoddeliteľnú súčasť tejto zmluvy o dielo.
	5. Položky stavebných prác a dodávok, v ktorých nie sú uvedené jednotkové ceny, sa objednávateľom pri zhotovovaní stavby neuhradia a budú sa považovať za zahrnuté v iných cenách.
	6. Jednotkové ceny, uvedené v ocenenom výkaze výmer, sú pre tú istú položku stavebnej práce a dodávky rovnaké pre celú stavbu.
	7. Jednotkové ceny bez DPH nie je možné meniť počas realizácie diela.
	8. K zmene ceny diela počas realizácie môže dôjsť na základe požiadavky jednej zo zmluvných strán a to v prípade naviac alebo menej prác. Rozsah prác a ich cena musí byť upravená dodatkom k základnej zmluve obojstranne odsúhlaseným obidvoma zmluvnými stranami.
	9. Zhotoviteľ má právo požadovať zaplatenie Prác naviac len v prípade, ak preukáže, že zhotoviteľ ani pri vynaložení odbornej starostlivosti nemohol zistiť potrebu vykonania týchto Prác naviac pri príprave ponuky. Ak zhotoviteľ zistí a preukáže nevyhnutnosť Prác naviac, zhotoviteľ sa zaväzuje oznámiť písomne túto skutočnosť objednávateľovi bez zbytočného odkladu, zaväzuje sa popísať dôvody a rozsah Prác naviac, predpokladaný termín ich vykonania a cenovú ponuku vzťahujúcu sa na Práce naviac podloženú rozpočtom (ďalej len „Oznámenie o Prácach naviac“). Objednávateľ sa následne zaväzuje vyjadriť k Oznámeniu o Prácach naviac v lehote do 5 pracovných dní od doručenia. V prípade nesúhlasu objednávateľa s obsahom Oznámenia o Prácach naviac sa zmluvné strany zaväzujú rokovať o Prácach naviac. Zhotoviteľ sa v tomto prípade zaväzuje, že bude pokračovať v plnení podľa tejto zmluvy aj v prípade, ak nedôjde medzi zmluvnými stranami k dohode o Prácach naviac. Zmluvné strany sa dohodli,že rozsah Prác naviac bude predmetom písomnej dohody zmluvných strán.
	10. Za menej práce sa budú považovať práce a dodávky, ktoré zhotoviteľ nezrealizuje oproti ocenenému výkazu výmer, ktorý tvorí prílohu k tejto zmluve.

Článok IV.

Platobné podmienky

* 1. Objednávateľ neposkytuje na realizáciu diela preddavky ani zálohové platby.
	2. Cenu za zhotovenie diela uhradí objednávateľ na základe faktúry, ktorú zhotoviteľ vystaví po odovzdaní Diela bez vád a nedorobkov. Faktúru doručí objednávateľovi v troch vyhotoveniach, každú s povahou originálu, do 15 dní odo dňa odovzdania Diela bez vád a nedorobkov a po protokolárnom prevzatí diela objednávateľom. Súčasťou faktúry musí byť dodací list, stavebným dozorom objednávateľa potvrdený súpis vykonaných prác, ktoré boli za uplynulý kalendárny mesiac vykonané.
	3. Lehota splatnosti faktúr je 60 dní od doručenia faktúry.
	4. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným popisom prác podľa zmluvy. Zhotoviteľ diela vystaví osobitnú faktúru na stavebné práce uskutočnené na základe dodatku k tejto zmluve o dielo.
	5. Zhotoviteľ zodpovedá za správnosť a úplnosť faktúry, ktorá musí mať náležitosti daňového dokladu v zmysle platných právnych predpisov o dani z pridanej hodnoty.
	6. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	7. Platba bude vykonaná bezhotovostným platobným stykom na účet zhotoviteľa; za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
	8. Zmluvné strany berú na vedomie, že na fakturáciu podľa tejto zmluvy sa vzťahuje zákon č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov *(ďalej len „Zákon o zaručenej elektronickej fakturácii“)* a zaväzujú sa plniť povinnosti, ktoré im Zákon o zaručenej elektronickej fakturácii ukladá. Zhotoviteľ sa zaväzuje vystavovať faktúry podľa Zmluvy v súlade so Zákonom o zaručenej elektronickej fakturácii, najmä uviesť vo faktúre náležitosti podľa §2 ods. 2 Zákona o zaručenej elektronickej fakturácii. Faktúra vystavená zhotoviteľom musí obsahovať údaje podľa zák. č. 222/2004 Z.z. o dani z pridanej hodnoty v platnom znení. Prílohou faktúry je súpis vykonaných prác a dodávok potvrdený zástupcom objednávateľa a doklady podľa tejto zmluvy. V prípade, ak faktúra neobsahuje tieto údaje je objednávateľ oprávnený vrátiť ju zhotoviteľovi na doplnenie. V takom prípade sa o dobu opravy faktúry predlžuje doba splatnosti faktúry.

Článok V.

Záručná doba a zodpovednosť za vady

* 1. Zhotoviteľ zodpovedá za to, že dielo je zhotovené riadne, v zmysle príslušných technických noriem a predpisov a že počas záručnej lehoty bude mať vlastnosti dohodnuté v tejto zmluve.
	2. Zhotoviteľ zodpovedá za vady, ktoré predmet zmluvy má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
	3. Záručná lehota na celé dielo je 60 mesiacov a začína plynúť odo dňa odovzdania diela objednávateľovi. Na zabudované prvky, na ktoré zhotoviteľ odovzdal pri odovzdaní a prevzatí diela záručné listy, sa vzťahuje záručná doba podľa týchto záručných listov.
	4. V čase trvania záručnej doby má objednávateľ nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania alebo úmyselného poškodenia.
	5. Nárok na bezplatné odstránenie vady uplatní objednávateľ bezodkladne po zistení tejto vady písomnou formou u zhotoviteľa. Ak sa preukáže, že vada predmetu plnenia je neodstrániteľná, alebo je síce vada odstrániteľná, ale už bola raz ako vada odstraňovaná, zaväzuje sa zhotoviteľ uskutočniť výmenu predmetu plnenia za náhradný predmet plnenia.
	6. Zhotoviteľ sa zaväzuje začať s odstraňovaním prípadných vád a nedorobkov diela v zmysle bodu 5.2 tejto zmluvy do 3 dní od prevzatia písomného uplatnenia oprávnenej reklamácie objednávateľa a vady odstrániť v čo najkratšom technicky možnom čase.
	7. Vady a nedorobky zistené pri preberacom konaní, budú zapísané v preberacom protokole – zápisnici o odovzdaní a prevzatí diela s uvedením termínu ich odstránenia. Ďalej bude dojednaný postup, resp. spolupôsobenie objednávateľa pri ich odstraňovaní. O odstránení všetkých vád, sa vyhotoví písomný záznam.

Článok VI.

Podmienky vykonania diela

* 1. Zhotoviteľ vykoná dielo na svoje náklady a pri vlastnom zabezpečení bezpečnosti práce.
	2. Zhotoviteľ sa zaväzuje striktne dodržiavať Časový harmonogram postupu prác, ktorý je prílohou č.2 k tejto Zmluve.
	3. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.
	4. Objednávateľ zodpovedá za to, že riadny priebeh stavebných prác zhotoviteľa nebude rušený neoprávnenými zásahmi tretích osôb.
	5. Zhotoviteľ sa zaväzuje, že pri realizácii predmetu zmluvy do stavby zabuduje len také výrobky a zariadenia, ktoré sú zbavené práv tretích osôb.
	6. Zhotoviteľ zodpovedá za bezpečnosť a ochranu zdravia vlastných zamestnancov, za dodržiavanie predpisov o požiarnej ochrane.
	7. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
	8. Zhotoviteľ zodpovedá za čistotu a poriadok na stavenisku.
	9. Vlastnícke právo zo Zhotoviteľa na Objednávateľa prechádza postupne, realizovaním etáp diela a na základe potvrdeného súpisu vykonaných prác alebo zápisnice o odovzdaní a prevzatí diela.
	10. Zápis o odovzdaní a prevzatí spíšu zmluvné strany ihneď po skončení stavebných prác a dodávok na základe písomnej výzvy zhotoviteľa.
	11. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách v súlade s projektom organizácie dopravy, obstará a uhradí tieto práce zhotoviteľ. Udržiavanie dopravných značiek zabezpečí a uhradí zhotoviteľ.
	12. Prevádzkové, sociálne, prípadne aj výrobné zariadenie staveniska si zabezpečuje zhotoviteľ. Náklady na projekt, vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny podľa článku III. a IV. tejto zmluvy.
	13. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
	14. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný odkrytie vykonať na náklady objednávateľa. Ak sa pri dodatočnej kontrole zistí, že práce neboli riadne vykonané, hradí dodatočné odkrytie prác zhotoviteľ.
	15. Zhotoviteľ je povinný viesť stavebný denník v súlade so stavebným zákonom.
	16. Stavebný dozor objednávateľa je povinný pravidelne, minimálne 1x za týždeň podpisom odsúhlasovať zápisy v denníku, prípadne zaujať stanovisko k týmto zápisom. V prípade, že tak neurobí do 10 pracovných dní, bude sa považovať za obojstranne záväzný a odsúhlasený zápis zhotoviteľa.
	17. Zhotoviteľ sa zaväzuje viesť podrobnú fotodokumentáciu z priebehu realizácie predmetu tejto zmluvy. Zhotoviteľ túto dokumentáciu doručí na elektronickom nosiči objednávateľovi do sídla objednávateľa.
	18. Zhotoviteľ sa zaväzuje uchovávať a ochraňovať účtovnú dokumentáciu a inú dokumentáciu týkajúcu sa predmetu tejto zmluvy v súlade so zákonom č. 431/2002 Z.z. o účtovníctve v znení neskorších predpisov.
	19. Zhotoviteľ sa zaväzuje predložiť objednávateľovi elektronickú verziu podrobného rozpočtu (vo formáte MS Excel) ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.
	20. Zhotoviteľ pred podpisom tejto zmluvy predloží zmluvu o stavebno- montážnom poistení pre prípad, ak pri zhotovovaní diela, ktoré je predmetom zákazky alebo v súvislosti s ním zaviní škodu na majetku objednávateľa, alebo tretích osôb. Náklady spojené s takýmto poistením znáša zhotoviteľ. Poistná suma sa bude rovnať minimálne sume vo výške 100 %
	z dohodnutej ceny diela. Poistku bude zhotoviteľ povinný predložiť objednávateľovi kedykoľvek počas trvania zmluvy na jeho požiadanie. Zhotoviteľ sa zároveň zaväzuje, že bude udržiavať poistenie zodpovednosti za škodu počas celej doby vykonávania diela a rovnako sa zaväzuje riadne a včas uhrádzať príslušné poistné.

Článok VII.

Zmluvné pokuty a úrok z omeškania

* 1. Ak sa zhotoviteľ dostane do omeškania počas zhotovenia Diela oproti časovému harmonogramu postupu prác, ktorý je prílohou č.2 k tejto Zmluve, a toto omeškanie bude viac ako 5 dní, zaplatí zmluvnú pokutu vo výške 500,00 EUR za každý začatý deň omeškania.
	2. Ak zhotoviteľ odovzdá dielo po termíne uvedenom v článku III. Tejto zmluvy, zaplatí zhotoviteľ zmluvnú pokutu vo výške 500,00 EUR za každý začatý deň omeškania.
	3. Ak objednávateľ neuhradí faktúru v lehote splatnosti, zhotoviteľ môže fakturovať objednávateľovi úrok z omeškania vo výške 0,05 % z dlžnej sumy za každý začatý deň omeškania.
	4. Zhotoviteľ zodpovedá objednávateľovi za prípadné sankcie, ktoré budú objednávateľovi uložené za to, že stavba bola zrealizovaná v rozpore so schválenou projektovou dokumentáciou a touto zmluvou.
	5. V prípade, že Zhotoviteľ alebo jeho subdodávatelia nedodržia povinnosť platného zápisu konečných užívateľov výhod do Registra partnerov verejného sektora, ak im takáto povinnosť vyplýva zo Zákona č. 315/2016 Z. z.o registri partnerov verejného sektora a o zmene a doplnení niektorých zákonov v znení neskorších predpisov a to počas celej doby platnosti a účinnosti tejto zmluvy, je zhotoviteľ povinný zaplatiť objednávateľovi zmluvnú pokutu vo výške 500,00 EUR za každý začatý deň nedodržania tejto povinnosti zápisu konečných užívateľov výhod do Registra partnerov verejného sektora a to až do splnenia tejto povinnosti.
	6. V prípade, že Zhotoviteľ alebo jeho subdodávatelia nedodržia povinnosť spĺňať podmienky účasti, týkajúce sa osobného postavenia podľa § 32 zákona č. 343/2015 Z.z. o verejnom obstarávaní v znení neskorších predpisov a to počas celej doby platnosti a účinnosti tejto zmluvy, je zhotoviteľ povinný zaplatiť objednávateľovi zmluvnú pokutu vo výške 500,00 EUR za každý začatý deň nedodržania tejto povinnosti a to až do splnenia tejto povinnosti.

Článok VIII.

Vyššia moc

* 1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, globálna epidémia a pandémia. V prípade epidémie alebo pandémie sa musí jednať o vyhlásenie núdzového stavu, platného pre Žilinský kraj a v tejto veci príslušnými orgánmi stanovené také obmedzenia, platné pre miesto zhotovenia Diela, ktoré jednoznačne znemožnia plynulú realizáciou Diela.
	2. V takom prípade je zhotoviteľ voči objednávateľovi povinný si splniť písomnú notifikačnú povinnosť a zmluvné strany si písomne dohodnú primerané opatrenia tak, aby sa plnenie mohlo poskytnúť a prijať aj za sťažených podmienok.
	3. Ak sa splnenie tejto zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

Článok IX.

Ostatné ustanovenia

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
	2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
	3. Ak uzavreté dohody majú vplyv na predmet alebo termín splnenia záväzku, musí byť súčasťou tejto dohody aj spôsob úpravy ceny. Takáto dohoda je podkladom pre vypracovanie dodatku k tejto zmluve.
	4. Zmluvné strany sa dohodli, že platnosť tejto zmluvy môže zaniknúť z nasledujúcich dôvodov:
* zmluva o dielo okrem dôvodu uplynutia lehoty platnosti, môže byť ukončená písomnou dohodou medzi objednávateľom a zhotoviteľom ku dňu, uvedenom v tejto dohode,
* zmluva o dielo môže byť ukončená z dôvodu neschopnosti zhotoviteľa plniť svoje záväzky z tejto zmluvy riadne a včas,
* objednávateľ môže od tejto zmluvy odstúpiť z dôvodov vážneho odborného pochybenia zhotoviteľa,
	1. V prípade dočasného prerušenia alebo definitívneho zastavenia prác na diele z dôvodov na strane objednávateľa, zaplatí objednávateľ zhotoviteľovi skutočne vynaložené a objednávateľom uznané náklady.
	2. Všetky atesty, certifikáty, skúšky, revízie a osvedčenia materiálov a dodávok si zabezpečuje na vlastné náklady zhotoviteľ (všetko podľa ustanovení zákona č.254/1998 Z.z. o verejných prácach v znení neskorších predpisov a vyhlášky č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení zákona č. 260/2007 Z. z. + ustanovenia zákona č. 90/1998 Z.z. o stavebných výrobkoch v znení neskorších predpisov a technických požiadaviek na výstavbu).
	3. Všetka korešpondencia adresovaná jednej zo zmluvných strán na adresu uvedenú v tejto zmluve sa považuje za doručenú:
* dňom prevzatia písomnosti,
* dňom odmietnutia prevzatia písomnosti,
* uplynutím 3 dní od uloženia písomnosti na príslušnej pošte.
	1. V rámci realizácie zmluvy sa uplatňuje sociálny aspekt verejného obstarávania: zhotoviteľ sa zaväzuje, že v prípade, ak mu pre potreby realizácie tejto zákazky vznikne potreba vytvorenia nových pracovných miest, zhotoviteľ tieto prednostne obsadí dlhodobo nezamestnanými uchádzačmi o zamestnanie, registrovanými na Úrade práce.

Článok X.

Záverečné ustanovenia

* 1. Zmluva nadobúda platnosť dňom podpisu obidvoma zmluvnými stranami. Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania, definovaného v preambule tejto zmluvy, pričom rozhodujúci je dátum doručenia správy z kontroly objednávateľovi. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie.
	2. Ak má zhotoviteľ v úmysle čiastočne zadať vykonávanie diela iným subdodávateľom okrem už v ponuke uvedeným subdodávateľom, môže tak urobiť iba s predchádzajúcim písomným súhlasom objednávateľa. Bez písomného súhlasu objednávateľa, nie je možné pokračovať v realizácii diela. Zhotoviteľ za plnenie subdodávateľov nesie zodpovednosť v plnom rozsahu tak, ako keby predmet plnenia vykonával sám. Zmluvné strany sa dohodli, že ak v priebehu plnenia zmluvy dôjde k zmene subdodávateľa, zhotoviteľ je povinný oznámiť objednávateľovi skutočnosť, že dôjde k zmene subdodávateľa to do 3 pracovných dní, ako sa o tejto skutočnosti dozvedel. Tento nový budúci subdodávateľ musí byť zapísaný v Registri partnerov verejného sektora (ak mu takáto povinnosť vyplýva), musí spĺňať podmienky účasti, týkajúce sa osobného postavenia v zmysle § 32 zákona č. 343/2015 Z.z. o verejnom obstarávaní v znení neskorších predpisov a musí mať oprávnenie uskutočňovať stavebné práce, resp. poskytovať služby, ktoré sú predmetom tejto zmluvy a ktoré bude ako subdodávateľ vykonávať. Oprávnenie uskutočňovať stavebné práce sa preukazuje k tej časti zákazky, ktorú má za subdodávateľa plniť. Oznámenie o plánovanej zmene subdodávateľa musí zhotoviteľ predložiť objednávateľovi ešte pred tým, ako k zmene subdodávateľa dôjde. Ak takýto budúci subdodávateľ nespĺňa v tomto bode tejto zmluvy uvedené podmienky, nemôže byť pri plnení zmluvy subdodávateľom. Vyhlásenie o subdodávateľoch je uvedené v prílohe č.3 k tejto zmluve.
	3. Zhotoviteľ je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy o NFP a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
	1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
	2. V prípade, že ktorékoľvek z ustanovení tejto zmluvy sa stane neplatným, neúčinným alebo nevykonateľným, nebude mať táto skutočnosť za následok neplatnosť, neúčinnosť alebo nevykonateľnosť ostatných ustanovení tejto zmluvy, pričom zmluvné strany sa zaväzujú príslušné ustanovenia nahradiť novým, platným, účinným a vykonateľným ustanovením, ktoré sa svojim významom a obsahom bude čo najviac približovať nahrádzanému ustanoveniu.
	3. Práva a povinnosti vyplývajúce z tejto zmluvy prechádzajú aj na právnych nástupcov zmluvných strán.
	4. Meniť alebo doplňovať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
	5. Pre platnosť dodatkov k tejto zmluve sa vyžaduje dohoda o celom texte.
	6. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy, druhej zmluvnej strane.
	7. Neoddeliteľnou súčasťou tejto zmluvy je ocenený výkaz výmer v papierovej podobe.
	8. Zmluva je platná do úplného dokončenia stavby, a do skončenia záručnej doby.
	9. Táto zmluva je vyhotovená v štyroch rovnopisoch, z ktorých tri rovnopisy obdrží objednávateľ a jeden rovnopis obdrží zhotoviteľ.
	10. Zmluvné strany vlastnoručnými podpismi svojich zástupcov potvrdzujú, že zmluvu uzavreli slobodne a vážne, jej obsah je určitý a zrozumiteľný, pričom nebola podpísaná v tiesni alebo za nápadne nevýhodných podmienok.

za zhotoviteľa: za objednávateľa:

V ................., dňa: .................. v Kláštore pod Znievom, dňa: ..................

...................................................... .......................................................

Mgr. Erika Cintulová, konateľ

Služby obce Kláštor pod Znievom s.r.o.

Príloha č. 1: Podrobný položkovitý rozpočet projektu

Príloha č. 2: Časový harmonogram postupu prác

Príloha č. 3: Vyhlásenie o subdodávateľoch

**Príloha č.3
Vyhlásenie o subdodávateľoch**

*Identifikácia uchádzača*

Obchodný názov:

Sídlo:

IČO:

Štatutárny zástupca:

Týmto vyhlasujeme, že na realizácii predmetu zákazky „Cykloprepojenie obcí Kláštor pod Znievom - Valča“,

- sa nebudú podieľať žiadni subdodávatelia a celý predmet bude vykonaný vlastnými kapacitami.\*

- sa budú podieľať nasledovní subdodávatelia:\*

|  |  |  |  |  |  |
| --- | --- | --- | --- | --- | --- |
| Obchodný názov a sídlo subdodávateľa | Predmet subdodávky | Rozsah subdodávky (%) | Rozsah subdodávky (EUR, bez DPH) | IČO, DIČ, IČ DPH | Osoba oprávnená konať za subdodávateľa |
| Meno a priezvisko | Adresa | Dátum narodenia |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

*Upozornenie:*

*Navrhovaný subdodávateľ musí spĺňať a preukázať splnenie podmienok účasti týkajúcich sa osobného postavenia podľa § 32 zákona o verejnom obstarávaní a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť).*

*V prípade, ak podiel subdodávky u subdodávateľa presiahne hodnotu 100 000,00 EUR, bez DPH, takýto subdodávateľ je povinný byť zapísaný v Registri partnerov verejného sektora podľa zákona č. 315/2016 Z.z.*

Dátum:

Miesto podpisu:

Meno osoby, oprávnenej konať za uchádzača:

Podpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Nehodiace sa prečiarknite*